Sereka 'Komeleya Têkoşînê Vera Îstîsmarê Domanan a Mamosta Saadete' Saadete Ozkan da zanayene ke Îstanbul de domanêke bi hawayêkê sîstematîkî hetê babî, ap û mamostayanê xo ra bi serran maruzê îstîsmarê cînsîyî mende. Saadete Ozkan eşkera kerd ke derheqê serebûtî de 27 kesî ameyî destbendkerdene.
Saadete Ozkan medyaya dîjîtale de eşkerayîyêke kerde û îfade kerd ke domane 8 ra heta 15 serrîya xo ameye îstîsmarkerdene û vat: ''Sewbîna domanî zî ameyî îstîsmarkerdene. Nê 27 kesî ganî nefes megêrê. Ma do dadî, wake û zamayê keyeyî têna nêverdê. Ma bi girseyê avûkatan tewrê roniştişê dewa bibê.''
Hetkarê Sereka Komele Yucel Ceylanî zî ard ziwan ke 6ê kanûne de 6 domanê bînî zî maruzê îstîsmarî bîyî.
